Diari Oficial de la Generalitat Valenciana


Sumari del DOGV 8947, del 09-11-2020 (2020/9333)

RESOLUCIÓ de 3 de novembre de 2020, de la directora general de Recursos Humans, per la qual es publica la resolució definitiva de la convocatòria per Resolució d'11 de desembre de 2019, de concurs general i oferta de places a qui haja superat el concurs oposició pel torn d'accés lliure convocat per Resolució de 15 de desembre de 2016, per a la provisió de llocs bàsics i de vacants, respectivament, de vigilància, prevenció i promoció en salut pública de l'Administració de la Generalitat, escala d'infermeres o infermers de Salut Pública (A2-S03-01), funcionàries o funcionaris d'Administració especial, dependents de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/9333


Data del document
:   03-11-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 3 de novembre de 2020, de la directora general de Recursos Humans, per la qual es publica la resolució definitiva de la convocatòria per Resolució d'11 de desembre de 2019, de concurs general i oferta de places a qui haja superat el concurs oposició pel torn d'accés lliure convocat per Resolució de 15 de desembre de 2016, per a la provisió de llocs bàsics i de vacants, respectivament, de vigilància, prevenció i promoció en salut pública de l'Administració de la Generalitat, escala d'infermeres o infermers de Salut Pública (A2-S03-01), funcionàries o funcionaris d'Administració especial, dependents de la Conselleria de Sanitat Universal i Salut Pública. [2020/9333]  
De conformitat amb les bases 6.6 i 7 de la resolució de 15 de desembre de 2016, del director general de Recursos Humans i Econòmics, per la qual es convoca concurs oposició pel torn d'accés lliure per a la provisió de vacants de vigilància, prevenció i promoció en salut pública de l'Administració de la Generalitat, escala d'infermers/infermeres de Salut Pública (A2-S03-01), funcionaris/funcionàries d'Administració Especial, dependents de la Conselleria de Sanitat Universal i Salut Pública (DOGV núm. 7946, de 29/12/2016) i amb les bases octava a catorzena de la resolució d'11 de desembre de 2019, de la directora general de Recursos Humans, per la qual es convoca concurs general per a la provisió de llocs bàsics de vigilància, prevenció i promoció en salut pública de l'Administració de la Generalitat, escala d'infermers/infermeres de Salut Pública (A2-S03-01), funcionaris/funcionàries d'Administració Especial, dependents de la Conselleria de Sanitat Universal i Salut Pública i s'ofereix places als qui han superat el concurs oposició convocat per Resolució de 15 de desembre de 2016, del director general de Recursos Humans i Econòmics, pel torn d'accés lliure, per a la provisió de vacants de vigilància, prevenció i promoció en salut pública de l'Administració de la Generalitat, escala d'infermers/infermeres de Salut Pública (A2-S03-01), funcionaris/funcionàries d'Administració Especial, dependents de la Conselleria de Sanitat Universal i Salut Pública. (DOGV núm. 8702, de 20/12/2019), transcorregut el termini de reclamacions després de la publicació de la resolució provisional i una vegada revisades les presentades en termini per les persones interessades, de conformitat amb la relació definitiva elevada per la comissió de valoració, resolc:  
  
Primer  
Publicar en l'annex la resolució definitiva, que inclou:  
a) Relació de la totalitat de persones concursants funcionàries de carrera, ordenada de major a menor puntuació total, amb indicació de la puntuació obtinguda per cada participant en cadascun dels apartats del barem i la plaça adjudicada, si escau, segons l'ordre especificat en les seues sol·licituds. En aquesta relació figuren les persones que han de ser excloses del concurs, amb indicació de la causa que motiva la seua exclusió.  
b) Relació de les persones compreses en l'annex IV de la resolució d'11 de desembre de 2019, de la directora general de Recursos Humans (DOGV núm. 8702, de 20/12/2019), per l'ordre establit en aquest, incloent el lloc adjudicat a cada participant entre els sobrants després de l'adjudicació especificada en el punt anterior, segons l'ordre de preferència que han fet constar en la seua sol·licitud.  
  
Segon  
En data 15 de novembre de 2020 haurà d'efectuar-se el cessament en els llocs de treball que estigueren exercint les persones adjudicatàries incloses en el punt a) de la resolució definitiva i en data 16 de novembre de 2020 la presa de possessió de les destinacions adjudicades.  
No farà cap efecte la renúncia al lloc de treball adjudicat en aquest concurs llevat que, abans de finalitzar el termini de presa de possessió, s'obtinga un altre lloc per resolució d'una convocatòria concurrent, tant de concurs com de lliure designació. En aquest cas, dins d'aquest termini s'haurà d'optar per un dels llocs de treball adjudicats, mitjançant escrit dirigit a la Direcció General de Recursos Humans, entenent-se que renuncia a la resta de llocs adjudicats en les convocatòries concurrents.  
A aquest efecte, s'entén que dues convocatòries són concurrents quan en la data de finalització del termini de presentació d'instàncies d'una d'aquestes, no s'haguera publicat la resolució d'adjudicació de l'altra.  
Si la persona adjudicatària d'un lloc de treball inclosa en el punt a) de la resolució definitiva procedeix d'una situació d'excedència voluntària per interés particular i no estiguera integrada en cap cos ni escala, serà integrada d'ofici mitjançant resolució simultània a la presa de possessió en el cos i escala corresponent al lloc adjudicat.  
  
Si el personal adscrit provisionalment a algun dels llocs convocats per a la seua provisió en la resolució d'11 de desembre de 2019, de la directora general de Recursos Humans (DOGV núm. 8702, de 20/12/2019), no resultara adjudicatari de cap d'ells i el lloc que ocupa provisionalment fora adjudicat en el present concurs, serà adscrit provisionalment a un altre lloc.  
El personal que haguera accedit a nomenament provisional per millora d'ocupació en aplicació del que es preveu en la disposició transitòria tercera del Decret 3/2017 i obtinga destinació en el present concurs, podrà optar per romandre en aquest nomenament o incorporar-se a la destinació adjudicada en el concurs.  
L'opció haurà de comunicar-se al Servei de Planificació, Selecció i Provisió de Personal en el termini de 10 dies naturals des de la publicació de la resolució d'adjudicació, entenent que, en el supòsit de no exercir opció, tria la incorporació al lloc de treball obtingut en el concurs.  
  
  
Tercer  
Acordar nomenar funcionari/ària de carrera a les persones aprovades en el concurs oposició pel torn d'accés lliure per a la provisió de vacants de vigilància, prevenció i promoció en salut pública de l'Administració de la Generalitat, escala d'infermers/infermeres de Salut Pública (A2-S03-01), funcionaris/funcionàries d'Administració Especial, dependents de la Conselleria de Sanitat Universal i Salut Pública (DOGV núm. 7946, de 29/12/2016), en el cos i escala citats i en els llocs que figuren en el punt b) de la resolució definitiva.  
El termini de presa de possessió serà d'un mes i començarà el dia 16 de novembre de 2020 i acabarà el 16 de desembre de 2020.  
Perdran els drets derivats de la seua participacióen el procés selectiu els qui, transcorregut aquest termini, no s'hagen incorporat a la seua destinació, excepte causa de força major o impossibilitat apreciada així, prèvia audiència de la persona interessada, mitjançant resolució motivada de la directora general de Recursos Humans.  
La present resolució posa fi a la via administrativa. De conformitat amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar recurs de reposició, amb caràcter potestatiu, davant el mateix òrgan que ha dictat aquesta resolució en el termini d'un mes, comptador des de l'endemà de la seua publicació o, alternativament, interposar recurs contenciós administratiu davant el jutjat contenciós administratiu de la ciutat de València, o aquell en la circumscripció de la qual tinga la persona recurrent el seu domicili, en el termini de dos mesos, comptadors des de l'endemà de la publicació de la present resolució, sense perjudici que puguen interposar, si escau, qualsevol altre que estimen procedent.  
  
València, 3 de novembre de 2020.- La directora general de Recursos Humans: Carmen López Delgado